รอบรั้วทั่วไทย
ทำบุญอุทิศส่วนกุศลครูเหยื่อไฟใต้
17 ม.ค. 2556

ทำบุญอุทิศส่วนกุศลครูเหยื่อไฟใต้
ครูในพื้นที่ จ.ยะลา ร่วมทำบุญตักบาตรอุทิศส่วนกุศลให้แก่ครูชายแดนภาคใต้จำนวน 157 คน ซึ่งเสียชีวิตจากเหตุการณ์ก่อความไม่สงบ ที่บริเวณหอประชุมเฉลิมพระเกียรติ 80 พรรษา มหาวิทยาลัยราชภัฏยะลา ตลอดทั้งเพื่อความเป็นสิริมงคลในชีวิตและครอบครัว
วิสามัญแก๊งค้ายายึด 1.2 ล้านเม็ด
กองกำลังผาเมือง ตำรวจภูธรแม่สาย จ.เชียงราย ยิงปะทะขบวนคาราวานยาเสพติดดุเดือดที่ริมถนนวัดพระธาตุดอยตุง ต.ห้วยไคร้ อ.แม่สาย ขณะลำเลียงจากประเทศเพื่อนบ้านเข้ามายังประเทศไทยทำให้แก๊งค้ายาเสียชีวิต 2 คน ยึดยาบ้า 1.2 ล้านเม็ด รวมทั้งระเบิดและอาวุธปืนสงครามอีกจำนวนหนึ่ง
ปากน้ำยึดเครื่องยนต์เก่าหนีภาษี
เจ้าหน้าที่จากศูนย์ปฏิบัติการคดีพิเศษภาคตะวันออก เข้าตรวจยึดรถบรรทุกจำนวน 15 คัน ลักลอบบรรทุกเครื่องยนต์เก่านำเข้าจากญี่ปุ่นและเกาหลีใต้ ที่ริมถนนบางนาตราด กม. 23 ต.บางเสาธง อ.บางเสาธง จ.สมุทรปราการ ขณะจะนำไปส่งร้านขายอะไหล่รถยนต์มือสอง
ลำปางงัดกฎเหล็กสกัดหมอกควัน 
นายธวัชชัย เทอดเผ่าไทย ผวจ.ลำปาง ประกาศเตือนชาวบ้านห้ามจุดไฟเผาทุกกรณี หากจับได้จะลงโทษขั้นเด็ดขาดทั้งจำและปรับ เนื่องจากภาคเหนือตอนบนประสบปัญหาหมอกควันปกคลุ่มรุนแรงทุกปี จนรัฐบาลกำหนดเป็นวาระแห่งชาติแก้ไขอย่างจริงจัง